1944 шеран августехь Ермоклия юртан уллехь (хӀинца Молдавин Штефан-Водский кӀошт) мостагӀаш шайна бина гонах юкъарабовла гӀерташ бара. Цара ЦӀен эскаран дуьхьала тӀебахийтира шортта танкаш а, гашсалтий а. 21 августехь царна доккха зен дийра, амма Гуренкон ротехь а дукха салтий байинера. Гуренкон белшан а, куьйган а чевнаш йинера, амма иза тӀом бечара ца сецира. Цуьнан окопан тӀе танкаш тӀейолаелча цо ши танк хӀаллакйира. Шен йисина гранаташца иза кхозлугӀа танкан кӀела кхоссавелира. Гуренкон майралла бахьнехь мостагӀан тӀелатар юхатуьйхуьра. Иза Суворован кӀоштан Поповка юртан уллехь вежараллин кашчохь дӀавоьллира.